Λένε ότι το ταξίδι είναι ζωή.
Αν υποθέσουμε ότι μία μέρα στο αεροδρόμιο δεν θα σε εξαντλήσει.
Πού αλλού σου ζητούν να φτάσεις δύο ώρες νωρίτερα...
μόνο και μόνο για να κινδυνέψεις
να καθυστερήσεις δύο ώρες;
Παρ' όλα αυτά πιστεύω ότι τα περσινά ταξίδια μού έκαναν καλό.
Διεύρυναν τους ορίζοντές μου.
Ως έναν βαθμό.
Τώρα θα βιώσω αυτό που θεωρείται απαραίτητο
για κάθε ταξιδιώτη που σέβεται τον εαυτό του.
Θα γυρίσω την Ευρώπη.
Εντάξει. Πού ακριβώς είμαστε;
Θα δω την ήπειρο...
από πάνω μέχρι κάτω.
Θα πάω σε μέρη ασυνήθιστα, για να ανακαλύψω κρυμμένα διαμαντάκια...
Το τραβάς;
και να ενστερνιστώ αυτό το νέο περιπετειώδες πνεύμα.
Δείτε με. Χωρίς χέρια.
Εδώ είναι. Τι είναι, η πλώρη;
Θα εκπαιδεύσω τους γευστικούς μου κάλυκες.
Πολύ ωραίο ήταν.
Έτοιμα τα σταφύλια.
Και θα προσπαθήσω να ζήσω σαν ντόπιος.
Καλώς ήρθες στο χωριό μου.
Είναι τρελό.
Σου έσωσα τη ζωή. Να με θυμάσαι.
Πακετάρω τις ανησυχίες μου.
Έρχονται.
Ποτέ δεν ξέρεις τι θα κάνει το σώμα μόλις τρομοκρατηθεί.
Έχω να κάνω κάτι τέτοιο από παιδί.
Κι ετοιμάζομαι να πω τρεις λέξεις
που δεν έχω ξαναπεί ποτέ.
Έτοιμος για απογείωση.
ΓΙΟΥΤΖΙΝ ΛΕΒΙ ΕΝΑΣ ΑΠΡΟΘΥΜΟΣ ΤΑΞΙΔΙΩΤΗΣ
ΕΥΡΩΠΗ
Η σύγχρονη Γερμανία ήταν πάντα κάτι άγνωστο για μένα.
Μπιραρίες, μεγάλα λουκάνικα, ωραία αμάξια. Μέχρι εκεί ξέρω.
Όταν έφυγα από το Τορόντο,
υποσχέθηκα στον εαυτό μου να δοκιμάσω νέα πράγματα, έξω από την πεπατημένη.
Απέφυγα, λοιπόν, τις μεγαλουπόλεις και το Οκτόμπερφεστ.
Αντ' αυτού, θα επισκεφθώ το μέρος όπου πάνε, λέει, διακοπές οι Γερμανοί.
Σίγουρα δεν περίμενα αυτό.
ΓΕΡΜΑΝΙΑ
Καλώς ήρθατε στο νησάκι Σιλτ, στο βορειότερο άκρο της Γερμανίας.
Αυτό το θέρετρο με την αμμουδιά προσελκύει σχεδόν ένα εκατ. επισκέπτες τον χρόνο.
Δεν ήξερα καν ότι η Γερμανία είχε νησιά και παραλίες,
αλλά προφανώς είναι πολλά που δεν ξέρω.
Μετά από μπόλικα, θα έλεγα, ποτήρια σαμπάνια,
έφυγα από τη νότια Γαλλία για να πάω σε μια λεπτή λωρίδα γης στη Β. Θάλασσα.
Ίσως είναι αυτό που χρειάζομαι.
Το Σιλτ είναι μαγνήτης για τους πλούσιους και τους μανιακούς με την υγεία.
Η Γερμανία έχει τη μεγαλύτερη βιομηχανία ευεξίας στην Ευρώπη,
με έσοδα πάνω από 200 δις δολάρια τον χρόνο.
Πρέπει να ξοδέψεις λεφτά για να νιώσεις γερός και δυνατός;
Ήρθα να γνωρίσω τη λατρεία των Γερμανών για την ευεξία,
παρόλο που έχω πει ήδη σε όλους ότι νιώθω μια χαρά.
Προσοχή με το πολύτιμο φορτίο.
Η Γερμανία, μια χώρα με περίπου 84 εκατομμύρια κατοίκους,
έχει το μέγεθος της Μοντάνα και αποτελεί τη μεγαλύτερη οικονομία στην Ευρώπη.
Έχω σοκαριστεί κάπως. Δεν περίμενα κάτι τέτοιο.
Αυτό μου θυμίζει ανατολική ακτή στις ΗΠΑ.
Τελικά το Σιλτ είναι γνωστό ως "τα Χάμπτονς της Γερμανίας".
Αυτά τα σπίτια με τις αχυροσκεπές είναι από τα ακριβότερα σε όλη τη χώρα.
Ακόμα και μικρές αγροικίες αγγίζουν τα πέντε εκατ. δολάρια.
Είναι κάπως εξωπραγματικό.
Λες και ταξιδεύεις μέσα σε παραμύθι.
Νομίζεις ότι οι Αδελφοί Γκριμ θα μένουν κάπου εδώ γύρω.
Ανάμεσα στην αρχιτεκτονική και το τοπίο,
και τον κόσμο που αναζητά έναν υγιεινό τρόπο ζωής,
νιώθω ότι πάω να βουτήξω σε αχαρτογράφητα νερά.
Η ευεξία μού είναι κάτι εντελώς άγνωστο.
Έχω την εντύπωση ότι είναι κάτι που κάνεις αν νιώθεις πως το έχεις ανάγκη.
Σχετίζεται λίγο με την καλή υγεία και το αδυνάτισμα.
Εντάξει, είμαι λίγο επιφυλακτικός.
Αλλά είμαι και 76 ετών.
Συνειδητοποιώ πως τα χρόνια περνούν.
Είναι μια χαρά τα 76 χρόνια αν μπορείς ακόμα να κάνεις πράγματα.
Τα πάντα έχουν να κάνουν τελικά με την υγεία. Δεν τίθεται θέμα.
Το Lanserhof είναι αυτό εκεί στον λόφο;
Μοιάζει με τα σπίτια με τις αχυροσκεπές,
αλλά 800 φορές μεγαλύτερο.
Το Lanserhof είναι ένα παγκοσμίως γνωστό θέρετρο ολιστικών θεραπειών.
Μπορώ να πω ειλικρινά ότι δεν έχω ξαναδεί κάτι τέτοιο.
Έχει προσελκύσει δισεκατομμυριούχους, όπως τη Βικτόρια Μπέκαμ,
την Κέιτ Μος, την Κάρα Ντελεβίν και τώρα εμένα.
- Ευχαριστώ, Λαρς. - Ναι.
Το εκτιμώ.
- Γιουτζίν. - Γεια.
Χαίρομαι πολύ που σε βλέπω εδώ. Με λένε Ντόριτ.
Είναι γενική διευθύντρια στο Lanserhof.
Γεια σου. Χαίρω πολύ.
Σε καλωσορίζω στην εμπειρία του Lanserhof και θα σε συνοδεύσω στο δωμάτιό σου.
Ωραία. Ευχαριστώ. Ανυπομονώ.
Το ιδανικό μέρος για να αποτοξινωθείς και να αποφορτιστείς.
Αρκεί να έχεις βαθιές τσέπες.
ΨΗΦΙΑΚΗ ΑΠΟΤΟΞΙΝΩΣΗ
Η διαμονή εδώ περιλαμβάνει αυστηρό διαιτολόγιο και αναζωογονητικές θεραπείες.
Οι εσωτερικοί χώροι με τις ήπιες καμπύλες ηρεμούν αγχωμένους επισκέπτες σαν εμένα.
Αυτή δεν είναι απλώς μια εντυπωσιακή οπτικά σκάλα.
Έχει ωραία ακουστική. Να σου δείξω.
Εξαιρετική η ακουστική, έτσι;
- Τι; - Πάμε.
- Θεέ μου. Τραγουδάς όπερα; - Ναι, έχω σπουδάσει τραγούδι.
- Και γιατί δουλεύεις εδώ; - Πέρασε.
- Ευχαριστώ. - Ιδού.
Πολύ όμορφα. Είναι...
Έχει και πάνω όροφο.
Υπάρχουν 55 δωμάτια και σουίτες εδώ.
Είναι όλα πολύ μοντέρνα, αλλά μινιμαλιστικά.
Όπως και το πακέτο καλωσορίσματος.
- Σου ετοιμάσαμε κάτι. - Εντάξει.
Ένα σφηνάκι παντζάρι. Θες να δοκιμάσεις;
Σφηνάκι παντζάρι;
Σε κάποια ξενοδοχεία σε περιμένει ένα μπουκάλι σαμπάνια.
Εδώ είχαμε ένα σφηνάκι με χυμό παντζάρι.
- Ιδιαίτερο, έτσι; - Θα το έλεγα ιδιαίτερο.
Σε λίγο έχεις ραντεβού με τον δρα Γιαν.
- Το πρόγραμμα είναι στο γραφείο. - Ναι.
- Ακούγεται τρομακτικό, αλλά ευχαριστώ. - Τα λέμε μετά.
Ευχαριστώ, Ντόριτ.
Είναι λίγο δυσοίωνο να ξέρεις ότι το πρώτο που θα κάνεις
μετά την άφιξη είναι να πας σε γιατρό.
Είναι το τελευταίο πρόσωπο που θες να συναντήσεις σε ένα ξενοδοχείο.
Λογικά θα εξετάσει κάποια πράγματα.
Προφορικά. Ελπίζω.
Γεια σου, Γιουτζίν.
- Δρ Γιαν. Χαίρω πολύ. - Χαίρομαι που σε γνωρίζω.
Θα είμαι υπεύθυνος για την υγεία σου εδώ.
- Ελπίζω να επιβιώσεις. - Το ελπίζω.
Ως ιατρικός διευθυντής εδώ...
- Κάθισε. - Ευχαριστώ.
ο δρ Γιαν συναντά ο ίδιος πολλούς από τους επισκέπτες.
Δεν είμαστε κλινική ούτε σπα. Δεν είμαστε πεντάστερο ξενοδοχείο.
Είμαστε και τα τρία ταυτόχρονα,
γιατί το διαιτολόγιο και οι θεραπείες σχεδιάζονται ειδικά για σένα.
Γι' αυτό πρέπει να μάθω λίγα πράγματα για την υγεία σου.
Δυσοίωνο ακούγεται.
- Ναι, απολύτως. - Ναι.
Πώς νιώθεις αυτήν τη στιγμή; Είσαι αγχωμένος; Είσαι καλά;
Γενικά δεν είμαι πολύ αγχωμένος.
Αθλείσαι τακτικά;
Γκολφ μία ή δύο φορές τη βδομάδα. Είναι μια άσκηση.
Δεν περπατάω. Οδηγώ αμαξάκι,
αλλά περπατάω μέχρι το μπαλάκι και πίσω στο αμαξάκι.
Έχεις κάνει ποτέ νηστεία;
Όταν ήμουν μικρός. Σύμφωνα με την εβραϊκή θρησκεία,
η γιορτή του Γιομ Κιπούρ είναι μέρα νηστείας.
- Ναι. - Το σιχαινόμουν.
Έχω καιρό να νηστέψω.
- Ήθελα, αλλά... - Μπορείς να το δοκιμάσεις.
Ο δρ Γιαν ευελπιστεί να με πείσει ότι η νηστεία είναι καλή για την υγεία.
Εντάξει.
Πιστεύει ότι τονώνει τον μεταβολισμό,
μειώνει τις λοιμώξεις και την πίεση και σε βοηθά να χάσεις βάρος.
Οι πρώτες τέσσερις μέρες είναι πάντα φρικτές.
Το κάνεις να ακούγεται πολύ δελεαστικό.
Γιατί το σώμα σου πρέπει να πάψει να μεταβολίζει σάκχαρα και να περάσει
σε καύση λίπους, και θα παράγεις πολλές τοξίνες όσο θα αποτοξινώνεσαι.
Νιώθω όλο και μεγαλύτερη ένταση.
Εντάξει.
Ευτυχώς δεν μιλάμε για πλήρη νηστεία.
Μόνο μερική.
Πιθανότατα θα αναρωτιέστε το ίδιο μ' εμένα.
Πόσο μερική;
Προσφέρουμε τα πάντα, από ζωμό μέχρι τσάι.
- Μπορείς να επιλέξεις ζωμό... - Όχι,
- όχι εσύ. Εγώ μπορώ να επιλέξω. - Εσύ επιλέγεις;
- Ακριβώς. - Εγώ πληρώνω, εσύ επιλέγεις.
Λέει ότι μία ή δύο μέρες νηστεία τη βδομάδα
κάνει θαύματα στον οργανισμό.
Νομίζω ότι ο οργανισμός μου λειτουργεί μια χαρά.
Νιώθω υποχρεωμένος να σας πω να επισκεφθείτε τον δικό σας δρα Γιαν
πριν κάνετε κάτι δραστικό, όπως να ζείτε μόνο με ζωμό και τσάι.
Αλλά είναι μια νέα εμπειρία για μένα και θα δω τι κάνουν.
Θα είμαι όσο πιο καλός ασθενής ή τρόφιμος ή επισκέπτης ξενοδοχείου...
μπορώ.
Έμαθα πως όλο το νησί θεωρείται αναζωογονητικό.
Ανυπομονώ να το εξερευνήσω, όχι με τη χειρουργική έννοια.
- Γεια σου, Ντόριτ. - Γιουτζίν.
Τώρα που ξέρω τι έχει το μενού,
ελπίζω να με πάει κάπου η Ντόριτ να πάρω ένα μεγάλο γερμανικό πρέτσελ.
Κάθισε.
Πάμε.
Αλλά μάλλον έχει άλλα σχέδια.
- Όλο πετάλι κάνω. - Φοβερός καιρός.
Αυτό το θέρετρο 98.000 στρεμμάτων είναι ιδανικό για να συνδεθείς με τη φύση.
Άσε που εδώ στο Σιλτ
έχουν περισσότερη ηλιοφάνεια απ' ό,τι στην ενδοχώρα.
Αποτελεί δημοφιλή προορισμό διακοπών λόγω της ομορφιάς του νησιού.
Για δες. Θεούλη μου.
Μαγικό μέρος.
Σου δίνει τρομερή γαλήνη, ελευθερία και ενέργεια.
Είναι πραγματικός παράδεισος.
Κόβω λίγο ταχύτητα,
- γιατί φτάνουμε. - Ναι.
Αυτό θα πει βόλτα.
Θα σε συστήσω στον Γιαν.
- Στον Γιαν; Σε άλλο Γιαν; - Είναι άλλος, ναι.
Ειδικός σε ό,τι αφορά τη φύση του Σιλτ και ειδικός στους λασπότοπους.
Σε αυτό το νησί, οι λασπότοποι είναι πολύ σημαντικοί.
Εδώ στην ανατολική ακτή, υπάρχουν πάνω από 18 τ.χλμ. λασπότοπων.
Γνωστή ως Θάλασσα του Βάντεν,
είναι εθνικό πάρκο και μνημείο παγκόσμιας κληρονομιάς της UNESCO.
- Γιαν! - Γεια.
Γιουτζίν Λέβι.
- Χαίρω πολύ. - Χαίρω πολύ, Γιαν.
Υποθέτω ότι περνάς πολύ καιρό εδώ έξω.
Ναι, είναι οι μεγαλύτεροι παλιρροϊκοί λασπότοποι του κόσμου
και βλέπεις πολλά πουλιά, πολλά ζώα. Είναι βιότοπος εδώ.
Δεν υπάρχει πουθενά αλλού στον κόσμο.
Στην άμπωτη, ο Γιαν φέρνει ανθρώπους σαν εμένα στη λάσπη.
Αρχικά, αφήνεις τα παπούτσια σου εδώ.
- Η έκπληξή μας. - Ναι.
- Έκπληξη. - Θα περπατήσουμε στη λάσπη.
- Πάμε. - Εντάξει.
- Πάμε. - Αντίο, παπούτσια.
Είσαι σαν επαγγελματίας ξεναγός στη Θάλασσα του Βάντεν. Μπράβο.
- Πώς τα πάμε; - Τέλεια. Πάμε.
Φύγαμε για τις λάσπες.
- Έτοιμοι; - Πάμε.
Ναι.
- Τρομερή αίσθηση. - Ωραία είναι.
Δες πόσο μαύρη είναι.
Μαύρη και πηχτή γιατί δεν είναι απλή λάσπη.
Πολλοί άνθρωποι έρχονται ειδικά για να καλυφθούν με τη λάσπη.
Σαν λασπόλουτρο;
Ναι, ξαπλώνουν στη λάσπη, βγαίνουν και η λάσπη στεγνώνει...
- Προσφέρει μέταλλα στην επιδερμίδα. - Ναι.
Αλλά εδώ έξω
δεν είναι μόνο η θεραπευτική λάσπη που σε κρατά νέο.
Βλέπεις τα φύκια.
Τα ανοίγω στην άκρη και βγαίνει κάτι που μοιάζει με αλόη.
Όπως η αλόη, ο Γιαν λέει πως αυτή η γεμάτη θρεπτικά συστατικά γέλη
αναζωογονεί την επιδερμίδα και προλαμβάνει τις ρυτίδες. Είμαι μέσα.
Πώς νιώθεις τώρα;
Ζωντανός.
- Δεν χρειάζομαι πια γυαλιά. - Τέλεια!
- Βλέπεις ότι βαθαίνει λίγο; - Για πάμε.
Ναι.
- Θεέ μου! - Χαιρόμαστε που ήρθες.
- Τέλεια. - Θεέ μου. Είναι τρελό.
- Μπορείς. - Ορίστε. Τράβα με από δω.
Ναι. Μπράβο. Βλέπεις;
Πλάκα έχει. Λες και φοράω μπότες.
Ναι.
Πρέπει να το δοκιμάσουν όλοι.
Το θέμα είναι ότι υπάρχει φυσική ευεξία στο νησί.
Σίγουρα κάτι προσφέρει αυτό.
Αν πασαλείφεσαι με τέτοια, πιθανότατα κάνει θαύματα στην επιδερμίδα.
Θες;
- Ωραίο δεν είναι; - Όχι. Αλλά ευχαριστώ.
Δημιουργεί μια ωραία αίσθηση στα πόδια σου.
Δείτε τα πόδια μου.
Τώρα μπορώ να πω ότι ξελασπώσαμε.
Σίγουρα μου άνοιξε η όρεξη με τόσο τσαλαβούτημα στη λάσπη,
αλλά ξεκινάει η νηστεία μου.
Κάτι μου λέει να μην έχω υψηλές προσδοκίες.
Δεν ξέρω τι έχει το μενού απόψε. Οριακά φοβάμαι να ρωτήσω.
Ελπίζω το υγιεινό φαγητό να είναι νόστιμο.
Ορίστε.
- Το δείπνο σας για απόψε. - Μοιάζει με ψωμί και νερό.
Είναι ζωμός και ψωμί.
Το ψωμί είναι για να προπονηθείτε στο μάσημα.
Να προπονηθώ στο μάσημα; Μάλιστα.
Ζητάμε από τους επισκέπτες να μασούν 30 φορές κάθε μπουκιά πριν καταπιούν.
Έτσι καταλαβαίνει το πεπτικό σύστημα ότι πρόκειται να λάβει τροφή.
Μάλιστα. Κατάλαβα.
Ο πατέρας μου μας έλεγε ότι μασούσε το φαΐ του 32 φορές.
Αλήθεια;
Τον θεωρούσαμε τρελό όταν το έλεγε,
αλλά δεν είχε ποτέ θέματα με την πέψη σε όλη του τη ζωή.
- Τώρα ξέρετε γιατί, μάλλον. - Ναι.
Ίσως μετά αρχίσετε να μασάτε και τον ζωμό.
Να μασήσω τον ζωμό;
Μου λέτε να μασήσω τη σούπα μου;
- Ναι. - Ναι.
Ναι. Μπορώ να μασήσω τον ζωμό.
Ακούγεται ενδιαφέρον πείραμα.
- Ναι. - Σαν να τρως σε εργαστήριο.
- Σωστά. Οπότε... - Ναι.
Θα το δοκιμάσω και βλέπουμε. Λοιπόν...
Είναι σαν πολύ μπαγιάτικο ψωμί.
Ο ζωμός έχει μια γεύση που δεν μπορώ να προσδιορίσω ακριβώς.
Είναι σχεδόν φαρμακευτική.
Δεν περίμενα ποτέ ότι θα λαχταρούσα ένα τεράστιο μπράτβουρστ,
αλλά θα σκότωνα για ένα τέτοιο τώρα.
- Εσύ γιατί έχεις σαλάτα; - Δεν είναι σαλάτα.
Είναι καρότο μαγειρεμένο με διάφορους τρόπους.
Αποξηραμένο, μαγειρεμένο, μαζί με ρύζι ή κάτι τέτοιο.
- Αποξηραμένο και μαγειρεμένο καρότο; - Ναι.
Απόλαυσε το ψωμί σου.
Ναι. Ευχαριστώ.
- Παρακαλώ. - Είναι πεντανόστιμο.
Δεν θέλω να κοιμάμαι πεινασμένος.
Αλλά θα φάω ό,τι έχω μπροστά μου και θα πάω για ύπνο πολύ πεινασμένος.
Νέα μέρα ξημέρωσε στο Σιλτ κι εγώ σηκώθηκα νωρίς,
για να ετοιμαστώ για άλλη μία μέρα νηστείας
και ποιος ξέρει για τι ξεχωριστές θεραπείες.
Θα αφεθώ, όμως. Προσπαθώ να ακολουθήσω όλο αυτό το πρόγραμμα με την ευεξία.
Βιώνω κάτι που μέχρι τώρα δεν έχω ξαναβιώσει.
Είναι ό,τι πιο εύκολο; Όχι για μένα.
Θα σκότωνα για λίγο φαγητό.
Το πρωινό μου περιλαμβάνει ένα σφηνάκι σιταρόχορτο που φαίνεται πεντανόστιμο.
Θα το έπινα ευχαρίστως όλο,
αλλά ο δρ Γιαν ζήτησε να παρουσιαστώ σε μια "αίθουσα κρυοθεραπείας".
Οι ταμπέλες είναι όλες στα γερμανικά.
Δεν ξέρω ποια πόρτα...
"Κόρπερ θέραπι. Γουόσερ εν λιχτ". Κι άλλο "γουόστερ".
Τελειώνει ο διάδρομος.
Για να μου κάνει εντατικά μαθήματα κρυοθεραπείας...
ο Γιαν επιστράτευσε έναν βετεράνο. Αυτόν εδώ τον γενναίο τύπο, τον Χόλγκερ.
- Γεια. - Γεια.
- Θες να κάνεις και την κρυοθεραπεία; - Ναι.
Αν βγει αυτός κι αναπνέει ακόμα...
- Ναι. - μπορεί να δοκιμάσω.
Για να κάψουν θερμίδες, οι επισκέπτες καταψύχονται,
εκτίθενται σε ακραίο κρύο.
Γιατί έχω άγχος εγώ;
Χρησιμοποιώντας το κρύο, ενεργοποιούμε τον μεταβολισμό του
για να κάψει περισσότερο λίπος και να μειωθούν οι φλεγμονές στο σώμα.
Δηλαδή η αρθρίτιδα... Θα βελτιωθεί πολύ μετά.
Έχεις αρθρίτιδα;
Όχι ακόμα.
Στους μείον 110 βαθμούς Κελσίου ο θάλαμος είναι πιο κρύος
από τη χαμηλότερη θερμοκρασία που έχει καταγραφεί ποτέ στη Γη.
- Καλή επιτυχία. - Ευχαριστώ.
Είναι τέσσερις φορές πιο κρύο από τον χειμώνα στον Βόρειο Πόλο.
Ο Χόλγκερ θα μείνει εκεί μέσα τρία ολόκληρα λεπτά.
- Είσαι καλά; - Πολύ κρύο.
Είναι πολύ κρύο.
Δεν το πιστεύω ότι το κάνω, αλλά ο Γιαν είπε ότι μου κάνει καλό.
Ο Χόλγκερ είναι παράδειγμα του είδους των ανθρώπων που έρχονται εδώ.
Τώρα καίει περίπου 600 θερμίδες.
Μάλλον καίει κι άλλα πράγματα.
Είναι έτοιμοι για την πρόκληση και αυτό τους συναρπάζει.
Θέλουν να φύγουν από δω νιώθοντας καλύτερα απ' όσο όταν ήρθαν.
Βλέπω πάγο. Ξέρετε... Πάνω στα...
- Θεέ μου. - Εντάξει, Χόλγκερ. Τέλος. Βγαίνεις.
Ευχαριστώ.
Καταπληκτικό.
Σαν παγάκι.
Γιουτζίν, θες να δοκιμάσεις; Μπορούμε να μπούμε μαζί αν θες.
Ναι, αμέ. Μπορούμε να μπούμε για τέσσερα ή πέντε ολόκληρα δευτερόλεπτα.
Ας το δοκιμάσουμε.
Αν είναι να μπω, θα μπω με τα ρούχα.
- Έτοιμος. - Σίγουρα είσαι εσύ. Πάμε.
- Εντάξει. Είναι κρύο. Ναι. - Είναι. Ναι.
Ναι, κάνει πολύ κρύο εδώ μέσα.
Καλώς τους.
Ναι, κάνει τρελό κρύο.
- Τα τρία λεπτά είναι παλαβομάρα. - Δεν βλέπεις την ώρα να τελειώσει.
Είσαι πιο γενναίος. Το παραδέχομαι.
Νιώθω πολύ καλά. Αυτό έχει σημασία.
Εντέλει, το αποτέλεσμα είναι αυτό που μετράει.
Είναι σαν διακοπές για το σώμα και την ψυχή.
Μάλιστα.
Δεν ξέρω αν θα το έλεγα διακοπές.
Αλλά σε ό,τι αφορά τις θεραπείες,
η κρυοθεραπεία είναι η κορφή του παγόβουνου.
Εδώ όλα έχουν να κάνουν με τον εξαγνισμό σώματος και πνεύματος. Οπότε είμαι...
Έτοιμος για το λουτρό με σανό.
Μου είπαν ότι το λουτρό με σανό
βοηθά στην αποβολή των ανεπιθύμητων τοξινών.
- Μοιάζει με τεράστιο φακελάκι τσάι. - Ακριβώς.
Πού είναι το σανό; Μέσα;
- Ακριβώς. Πιάσ' το. - Μάλιστα.
Η υψηλή θερμοκρασία και η υψηλή υγρασία
θα ανοίξουν τις αρτηρίες και όλους τους πόρους της επιδερμίδας,
ώστε τα αιθέρια έλαια να βοηθήσουν στην αποτοξίνωση.
Θα το εισπνεύσεις αυτό. Πάμε.
Εντάξει. Μάλιστα.
Γιουτζίν, είσαι άνετα;
Αρκετά άνετα, Γιαν. Ευχαριστώ.
Πρώτη φορά ξαπλώνω σε κρεβάτι νερού.
- Αλήθεια; - Ναι. Τι έκανα τη δεκαετία του '70;
Το κουμπί πανικού.
Γιατί χρειάζομαι κουμπί πανικού;
Αν δεν νιώθεις άνετα, με ειδοποιείς.
Πόσοι το χρησιμοποιούν;
- Σχεδόν κανείς. - Ωραία.
- Καλά να περάσεις. - Ευχαριστώ.
Νιώθω σαν σαρδέλα.
Είμαι ξαπλωμένος σε ένα φακελάκι τσάι γεμάτο σανό.
Το σανό, απ' ό,τι μου είπαν, έχει έρθει απευθείας από τις Άλπεις,
απ' όπου θερίζεται ειδικά, μαζί με κάποια άλλα θεραπευτικά βότανα.
Ίσως κάποια στοιχεία του σανού να εισχώρησαν όντως μέσα μου.
Σε κάποια φάση μπορεί να έχουν και κάποια επίδραση.
Μπορεί να θέλω να γίνω αγρότης, ας πούμε.
Νιώθοντας ασφαλής πως δεν θα με παρασύρει το κύμα,
μπορώ να χαλαρώσω ολοκληρωτικά.
Δεν ήταν και εντελώς χάλια.
Πιστεύω ότι πιθανότατα έχει κάποια θετική επίδραση.
Ήξερα ότι θα με δυσκόλευε η νηστεία, αλλά είναι χειρότερο απ' όσο φανταζόμουν.
Πέρα από το κανονικό φαγητό, λαχταρώ και λίγο καφέ.
Αποφάσισα να το σκάσω για να πάω να βρω καφεΐνη,
αν και δεν νιώθω πολύ περήφανος για την έλλειψη πνευματικής δύναμης.
Πάμε να πάρουμε καφέ.
Σύμφωνα με την Ντόριτ, είναι το καλύτερο καφέ του νησιού.
Δεν μου έχει λείψει περισσότερο στη ζωή μου ένας καφές. Ανυπομονώ.
"Ντι κούπφερκανε" θα πει "χάλκινος βραστήρας" στα γερμανικά.
Είναι ένα καφέ-θεσμός στο Σιλτ.
- Γιουτζίν. - Γιουτζίν. Λάιφ.
- Λάιφ. - Ναι. Θέλεις να καθίσεις;
- Ναι, φυσικά. - Εντάξει.
Τι να σου προσφέρουμε;
- Θα ήθελα πολύ έναν καφέ. - Καφέ.
Είναι σαν να μπαίνεις σε μια όαση.
Συνειδητοποίησα ότι θα χαλάσω το διαιτολόγιό μου...
και νιώθω λίγες ενοχές.
Μα ένα καπουτσίνο... Έλα τώρα. Καλύτερο από το σφηνάκι παντζάρι.
Ένα καπουτσίνο για εσάς.
Για μένα, αυτό θα πει ζωή.
- Τέλειο. - Ευχαριστώ.
- Μ' αρέσει το μαγαζί σου, Λάιφ. - Ευχαριστώ.
Ο Χάλκινος Βραστήρας βρίσκεται εδώ από το 1950,
αλλά οι εγκαταστάσεις του είναι λίγο πιο παλιές.
Τα κτίρια είναι από τα τέλη του Β' Παγκοσμίου Πολέμου.
Το καφέ είναι από τον Β' Παγκόσμιο Πόλεμο;
Ναι, ήταν οχυρό. Απέξω έχει αντιαεροπορικά όπλα.
Όταν έμαθα πως ήταν αντιαεροπορικό οχυρό από τον Β' Παγκόσμιο Πόλεμο,
ταράχτηκα λιγάκι.
Τώρα δεν το βλέπεις, γιατί είναι ένα όμορφο μέρος,
- αλλά κάποτε... - Ναι.
δεν ήταν όμορφο μέρος.
Απ' όταν ήρθα, η ιστορία δεν βρίσκεται στη σκέψη μου,
αλλά μάλλον είναι ωσεί παρούσα, κατά κάποιον τρόπο.
Η γενιά μου πρέπει να γνωρίζει τα κακώς κείμενα της ιστορίας.
- Να μιλάμε γι' αυτά, να μην επαναληφθούν. - Σωστά.
Αυτό έχει σημασία.
Ο Λάιφ νομίζω πως εκπροσωπεί μια γενιά Γερμανών
που θέλει να πει στον κόσμο
"Καταλαβαίνουμε τι έγινε, δεν θα ξαναγίνει ποτέ.
Κάνουμε ό,τι μπορούμε τώρα
για να μάθει ο κόσμος πως αυτή είναι η νέα Γερμανία".
Μετά από αυτήν τη θλιβερή υπενθύμιση της ιστορίας του νησιού,
επιστρέφω στο ξενοδοχείο και στον ζωμό, έχοντας ξεφύγει από το πρόγραμμα.
Στο lounge, η Ντόριτ χαρίζει μια ερμηνεία στους επισκέπτες.
Καταλαβαίνω γιατί έρχεται εδώ ο κόσμος.
Είναι απολύτως λογικό σε μεγάλο βαθμό.
Παίρνουν ό,τι χρειάζονται και φεύγουν νιώθοντας περίφημα.
Συνήθως έχουν την τάση να έρχονται ξανά και ξανά.
Αλλά συνειδητοποίησα πως εγώ
θα απολαύσω την τρίτη ηλικία όχι τόσο χάρη σε θεραπείες,
όσο χάρη στις σωστές επιλογές.
Νομίζω πως το στρες σου στερεί περισσότερο χρόνο ζωής
απ' ό,τι τα πολλά παγωτά.
Αλλά πάντα πίστευα
πως όλα κάνουν καλό μακροπρόθεσμα αν γίνονται με μέτρο.
Ακόμα το πιστεύω αυτό. Μέτρον άριστον.
Είναι η τελευταία μέρα στο Σιλτ
και είμαι έτοιμος να εξερευνήσω περισσότερο το νησί.
Σε κοντινή απόσταση είναι η εύπορη πόλη Κάμπεν,
μια από τις πιο κλειστές κοινότητες σε όλη τη χώρα.
Μου είπαν να έρθω να βρω μια ντόπια, την Ούτα.
- Ούτα! - Γεια σου.
Έχει μια μοναδική οπτική σχετικά με την ευεξία.
Αυτή είναι η άλλη πλευρά του Σιλτ.
Χαίρομαι που γνωρίζω εσένα και την οικογένειά σου.
Τα παιδιά. Ελάτε.
Εξακόσιοι ακόλουθοι.
Αυτό θα πει κοπάδι.
Εξακόσια πρόβατα...
- Αμάν. - Θα μπεις;
βοσκούν στο κέντρο της πόλης.
Γεια σας, γλύκες μου. Φοβερό.
Είσαι τσοπάνισσα;
Ναι, είμαι τσοπάνισσα νομάς.
Είσαι η πρώτη τσοπάνισσα νομάς που γνωρίζω.
Τι περίμενες;
Η Ούτα ζει στην ενδοχώρα,
αλλά φέρνει το κοπάδι της στο Σιλτ κάθε χρόνο για να βοσκήσει ρείκια.
Σε ένα νησί γεμάτο ανθρώπους που πληρώνουν πολλά για την ευεξία τους,
το Σιλτ δίνει στην Ούτα ό,τι χρειάζεται για να είναι ευτυχής και υγιής δωρεάν.
Κοιμάσαι έξω με τα πρόβατα;
- Έχω ένα τροχόσπιτο για να κοιμόμαστε. - Μάλιστα.
Άρα κατασκηνώνω στο νησί.
Ακούγεται το ιδανικό επάγγελμα για σένα.
Κι εγώ έτσι νομίζω.
- Όμορφα ζώα. Γλυκές φατσούλες. - Είναι.
Θα βγούμε σε λίγο να ψάξουμε καλή τροφή.
- Ωραία. - Θες να έρθεις μαζί;
Πάμε. Ναι.
Θα μας βοηθήσουν τα σκυλιά. Αυτός είναι ο Βιν κι αυτή είναι η Φάντα.
- Φάντα. Βιν. - Είναι πολύ φιλικά.
Θα πάμε μαζί σε μια περιπέτεια.
Έχουν κάποιες βασικές εντολές.
Πρέπει να τις τραγουδάς λίγο.
Ωραία. Ναι.
Το "έλα πίσω" πώς είναι;
Ναι, πολύ καλά. Το κατάλαβες.
Αυτό είναι. Θεούλη μου.
Μπορώ να το κάνω επάγγελμα.
Τραγουδιστής σκύλων.
Πάμε να σαλαγήσουμε τα πρόβατα.
Ευτυχώς, ξέρω τι κάνω.
Με την επίσημη γκλίτσα του τσοπάνη στο χέρι, είμαι πανέτοιμος.
Θα φωνάξεις τα πρόβατα;
Αυτό είναι για τα σκυλιά.
Θες εντολή για πρόβατα.
Αφού ήρθαν τα σκυλιά, μάλλον λειτούργησε.
Τελικά υπάρχει μόνο μία εντολή για τα πρόβατα.
- Πάμε. - "Σόπι", πρόβατα.
Πρέπει να πάμε το κοπάδι σε ένα λιβάδι με φρέσκα ρείκια.
Δεν είναι μακριά. Λιγότερο από 600 μέτρα.
Υπάρχει ένα πρόβλημα.
Θα περάσουμε μπροστά από μερικά από τα ακριβότερα σπίτια της Γερμανίας.
Νιώθω το βάρος της ευθύνης.
Θα 'πρεπε να φοράω χτώνα, σαν τον Μωυσή.
Καθώς στρίβουμε στη γωνία, κάποια μέλη του κοπαδιού απομακρύνονται.
Μακάρι να μιλούσα λίγο καλύτερα τα προβατίστικα.
Μπορεί να χάνω τον έλεγχο.
- Πίσω μου είναι 600 πρόβατα. - Μη...
- Συγγνώμη. - Δεν πειράζει.
Όταν μου το κάνουν αυτό, σταματάω.
Δεν είναι καλό σημείο για στάση.
Όχι καλό σημείο για στάση.
Ούτα;
Εντελώς έξω από τα νερά μου. Εντελώς όμως.
Τώρα ξέρω τι θα πει όταν λες "Μάζεψε το κοπάδι από δω".
Έτσι;
Εντάξει.
Είναι σαν να χωρίζεις στα δύο τη θάλασσα.
- Μαζί μου. - Προσπαθώ.
Λοιπόν...
- Φτάνουμε. - Κοντεύουμε, παιδιά.
Είσαι πολύ καλή.
Θέλει ηρεμία.
Χάρη στην εσωτερική ηρεμία της Ούτα, φτάσαμε στη γη της επαγγελίας.
Και ως εκ θαύματος είμαι ακόμα αλώβητος και όρθιος.
Είναι πολύ ευγενικά ζώα.
Αλλά όταν θέλουν να κουνηθούν, καλύτερα να μην είσαι στον δρόμο τους.
- Ακριβώς. - Ναι.
Όπως έμαθα στη Σουηδία,
η ζωή είναι πολύ λιγότερο αγχωτική αν πας με τη ροή.
Πρέπει να είσαι ψύχραιμος,
γιατί το στρες και το άγχος σκοτώνουν όταν υπεραναλύεις τα πάντα στη ζωή σου.
Για την Ούτα, ο φρέσκος αέρας κι η άσκηση είναι τρόπος ζωής.
Είναι ένα πρόγραμμα ευεξίας κοινής λογικής,
στο οποίο θα συμμετείχα ευχαρίστως.
Το τελευταίο βράδυ μου στο Σιλτ,
πηγαίνω στην παραλία στα δυτικά του νησιού.
Γεια.
Ο φίλος μου από την κρυοθεραπεία, ο Χόλγκερ, κλείνει τη μέρα του αλά Σιλτ.
Χαίρομαι που ήρθα.
Θα κολυμπήσει στη Βόρεια Θάλασσα που είναι πολύ κρύα.
- Θα μπεις; Θα έρθεις; - Αν δεν είμαι εκεί, μη με περιμένεις.
Επιτέλους η νηστεία μου τελειώνει. Θα πιω σε αυτό.
- Εντάξει. - Πάω για βουτιά.
Πάμε. Άντε!
Πέρασα μερικές πραγματικά απροσδόκητες και διασκεδαστικές μέρες στο νησί.
Νιώθω ευγνωμοσύνη για την καλή υγεία μου και τις σχεδόν οκτώ δεκαετίες στη Γη.
Το καλύτερο όταν είσαι 76 ετών τώρα
είναι ότι δεν σε νοιάζει απαραίτητα τι σκέφτονται οι άλλοι.
Και το χειρότερο όταν είσαι 76 είναι
ότι δεν είσαι 36.
Δεν ψήνεσαι να μπεις;
Ούτε καν. Όχι.
Μπορώ να κάνω περισσότερα απ' όσα κάνω; Φυσικά. Απλώς δεν μ' αρέσει να τα κάνω.
Να αρχίσω το τρέξιμο; Γιατί; Μπορώ να περπατήσω.
Μπράβο!
Μπράβο. Χαίρομαι για σένα.
- Ναι. - Ναι.
Πραγματικά, δεν χρειάζεται να ξοδέψω πολλά για να νιώσω καλά.
Καταλαβαίνω πως για κάποιους οι θεραπείες κάνουν θαύματα.
Αλλά για μένα σημασία έχει εντέλει να βρίσκεις τη δική σου υγιή ισορροπία.
Όμορφα δεν είναι;
Να προσπαθείς να απολαμβάνεις τη ζωή
και να την ευχαριστιέσαι όσο μπορείς με τον τρόπο που σου ταιριάζει.
Αυτό πιστεύω εν ολίγοις.
Το πας μέρα με τη μέρα.
Αν ξυπνάς το πρωί κι αναπνέεις ακόμα, είναι μια καλή μέρα.
- Στο επόμενο... - Μπουοντζόρνο.
Αυτά είναι όλα τα ιταλικά που ξέρω. Φύγαμε.
Αυτή είναι η αγαπημένη μου χώρα.
Ο πιο διάσημος πισινός της Ιταλίας. Είναι το κάτι άλλο.
- Πλατύ χαμόγελο. - Ναι.
- Τι θες; - Υπάρχουν πάνω από 250
επίσημες ιταλικές χειρονομίες.
Είμαι στη μέση ενός αμπελώνα στην Τοσκάνη.
Πόσοι τουρίστες έχουν την ευκαιρία να το κάνουν αυτό;
Υποτιτλισμός: Άννυ Ζερβού